Diari Oficial de la Generalitat Valenciana


Sumari del DOGV 5397, del 28-11-2006 (2006/13708)

ORDE de 30 d'octubre de 2006, de la Conselleria de Cultura, Educació i Esport, per la qual es modifica l'autorització al centre docent privat .María Asunta., de Castalla (Alacant), per a l'autorització d'una unitat d'Educació Especial, suport a la integració per a Educació Secundària Obligatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13866


Data del document
:   30-10-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castalla
    * centre d'ensenyament
    * ensenyament privat
    * educació especial

ORDE de 30 d'octubre de 2006, de la Conselleria de Cultura, Educació i Esport, per la qual es modifica l'autorització al centre docent privat .María Asunta., de Castalla (Alacant), per a l'autorització d'una unitat d'Educació Especial, suport a la integració per a Educació Secundària Obligatòria.[2006/13232]  
L'expedient ha sigut iniciat a instància del titular del centre docent privat .María Asunta., número de codi 43697067, situat al carrer Colón, 1, de Castalla (Alacant), el qual sol·licita l'autorització d'una unitat d'Educació Especial, suport a la integració per a Educació Secundària Obligatòria.  
La Direcció General d'Ensenyament va declarar, per mitjà de Resolució de 16 de desembre de 2003, l'adequació de les instal·lacions proposades, pel que fa a espais educatius, al que disposa la normativa aplicable.   
L'expedient ha sigut tramitat per la Direcció Territorial de Cultura, Educació i Esport d'Alacant i inclou informe favorable de la Unitat Tècnica de Construccions i el compromís d'aportar la relació de professors i titulacions respectives, abans de l'inici de les activitats educatives corresponents, de conformitat amb la normativa aplicable.  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Modificar l'autorització del centre que a continuació s'indica, en els termes que s'hi especifiquen.  
Centre: MARÍA ASUNTA  
Titular: Instituto Secular Obreras de la Cruz  
Adreça: C/ Colón, 1  
Localitat: Castalla  
Província: Alacant  
Codi: 22308831  
Modificació que s'autoritza:  
S'autoritza una unitat d'Educació Especial, suport a la integració per a Educació Secundària Obligatòria, de manera que el centre queda configurat, en la seua totalitat, amb la següent composició:  
. 3 unitats d'Educació Infantil, segon cicle, amb 75 llocs escolars.   
. 6 unitats d'Educació Primària, amb 150 llocs escolars.  
. 4 unitats d'Educació Secundària Obligatòria, amb 120 llocs escolars.  
. 2 unitats d'Educació Especial, suport a la integració, una per a Educació Primària i altra per a Educació Secundària Obligatòria, amb 30 llocs escolars.  
DISPOSICIÓ ADDICIONAL PRIMERA  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport d'Alacant, a fi de la seua aprovació abans de l'inici de les activitats educatives, previ informe favorable de la Inspecció Educativa.  
DISPOSICIÓ ADDICIONAL SEGONA  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL ÚNICA  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 30 d'octubre de 2006  
El conseller de Cultura, Educació i Esport  
ALEJANDRO FONT DE MORA TURÓN